Beszámoló a MOKKA-R  2005. évi eredményeiről

Ütemezés

A MOKKA-R adatbázisba 2005-ben betöltésre kerültek a következő könyvtárak régi nyomtatványokat tartalmazó katalógusai: Kalocsai Főszékesegyházi Könyvtár (505 tétel), Pécsi Tudományegyetem Egyetemi Könyvtár (12617 tétel), Dunamelléki Református Egyházkerület Ráday Könyvtára (4290 tétel). 2006 januárjában a Somogyi-könyvtár (12135 tétel) régi könyves katalógusa is betöltésre került.
A közös katalógusban található rekordok USMARC-ban, XML-ben, nyomtatott és címkés formában megjeleníthetőek. A rekordok minden olyan könyvtári szoftverbe átemelhetőek, amelyek ismerik a MARC formátumot.
A muzeális könyvtári dokumentumok kezelésével és nyilvántartásával kapcsolatos szabályokról szóló 22/2005. számú NKÖM rendelet alapján az OSZK a MOKKA-R Tagozat egyik feladatául adta a muzeális könyvtári dokumentumok országos nyilvántartásának vezetését. Ezt a feladatot a MOKKA-R a MOKKA-R Tagozat létrejötte óta (2005. november 17.)  látja el.

Fejlesztés

A MOKKA-R technikailag a Bodza keretrendszeren alapszik. Ez a rendszer XML-ben tárolja a rekordokat. TCP/IP alapon bárhonnan elérhető a keresőfelülete és a szerkesztője. 2005-ben végleges formában elkészült a közös keresőfelület és hozzá az interaktív súgó. Szintén 2005-ben elkészült egy USMARC alapú szerkesztőfelület. Ez jelenleg nem ellenőrzi a MARC mezők szabványos kitöltését. Egyelőre hiányzik ehhez kapcsolódóan az authority controll is.

Egyesület

Hivatalosan 2005. november 17-én alapították meg a MOKKA-R Tagozatot. Ez a tagozat a MOKKA Egyesület része. A tagozat ügyrendje alapján a MOKKA-R-nek két feladata van:
„2. § (1)A MOKKA-R Tagozat célja a Kárpát-medence könyvtárainak és azok használóinak dokumentum- és információ-ellátását nagy mértékben javító közhasznú tevékenység ellátása, különösen a régi nyomtatványok közös katalogizálási rendszerének elõkészítése, megszervezése és mûködtetése.
(2) A MOKKA-R feladata A kulturális örökség védelmérõl szóló 2001. évi LXIV. törvény és A muzeális könyvtári dokumentumok kezelésével és nyilvántartásával kapcsolatos szabályokról szóló 22/2005. számú NKÖM rendelet alapján a törvényben és a rendeletben meghatározott feladatok segítése.”

Feladatok

2006-ban a következő feladatokat szükséges megvalósítani:

1. Muzeális dokumentumok központi nyilvántartása
•	adatbázisszerkezet kialakítása
•	bejelentőűrlap elkészítése
•	jogosultsági rendszer kidolgozása
•	rendelkezésre álló rekordok betöltésének megkezdése az egyes intézményekből
•	NPA 1850 előtti rekordjainak a betöltése
•	RMNY Csoporttal való kapcsolattartás

2. Adatbetöltés a MOKKA-R-be
•	további adatbetöltő könyvtárak kiválasztása
•	szerkesztőfelület használatba vétele

3. Katalogizálási szabályzat
•	közös katalogizálási szabályzat kidolgozása
•	authority controll bevezetése
•	publikus/nem publikus aedatok és kötelező mezők szabályozása

4. MOKKA-R ismertetése, a rendszer betanítása
•	szolgáltatások igénybevételi rendje
•	önálló honlap beindítása
•	tanfolyam tartása a rendszer működéséről